Informacija tėveliams dėl mokinių pamokų pateisinimo

**ATMINTINĖ TĖVAMS**

 DĖL VAIKO PAMOKŲ PATEISINIMO

1. Tėvai (globėjai) užtikrina punktualų ir reguliarų pamokų lankymą, informuoja klasės vadovą apie mokinio neatvykimą į gimnaziją ( telefonu/ elektroniniu paštu/ žinute elektroniniame dienyne) pirmąją neatvykimo dieną bei nurodo priežastis.
2. Susirgus vaikui, tą pačią dieną tėvai privalo pranešti klasės vadovui arba paskambinti į gimnazijos raštinę tel.: 8-528-57225, kad mokinys dėl ligos neatvyks į gimnaziją. Esant galimybei nurodoma, kiek dienų mokinys sirgs arba kada planuoja grįžti.
3. Mokinys, grįžęs po ligos į gimnaziją, tą pačią dieną pateikia klasės vadovui ar raštinės vedėjai pamokų, praleistų dėl ligos, tėvų pateisinimo laisvos formos pažymą.
4. Mokiniui paskyrus ilgalaikį ar sanatorinį gydymą, tėvai nedelsdami pateikia gimnazijos direktoriui prašymą ir medicinos įstaigos siuntimo kopiją.
5. Tėvai gali per pusmetį pateisinti trijų dienų vaiko praleistas pamokas dėl kitų priežasčių.
6. Esant būtinybei nelankyti gimnazijos ilgesnį laiką, iš anksto pateikia prašymą gimnazijos direktoriui, kuriame nurodo numatomo nelankymo priežastį, trukmę.
7. Visų pateisintų pamokų kiekis per mokslo metus neturi viršyti 100 pamokų ( iki 20 mokslo dienų).
8. Mokiniui susirgus COVID-19 arba kai jam taikoma izoliacija - vadovaujamasi NVSC specialistų, sveikatos priežiūros specialistų rekomendacijomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_